**สภาพทั่วไปและข้อมูลพื้นฐานที่สำคัญของเทศบาลตำบลทุ่งฝน**

**1. สภาพทั่วไป**

กระทรวงมหาดไทยได้ประกาศจัดตั้งสุขาภิบาลทุ่งฝน อำเภอทุ่งฝน จังหวัดอุดรธานี ตามประกาศวันที่ 16 เมษายน 2534 และได้มีการเปลี่ยนแปลงฐานะสุขาภิบาลเป็นเทศบาล ตามพระราชบัญญัติเปลี่ยนแปลงฐานะ พ.ศ. 2542 เมื่อวันที่ 24 กุมภาพันธ์ 2542 เพื่อประโยชน์ในการบำรุงท้องถิ่นให้เจริญก้าวหน้ายิ่งขึ้น และได้ประกาศปรับขนาดเทศบาลจากเทศบาลขนาดเล็กเป็นเทศบาลขนาดกลาง เมื่อวันที่ 30 พฤษภาคม 2554

**1.1 ลักษณะที่ตั้ง** เทศบาลตำบลทุ่งฝน ตั้งอยู่ในเขตพื้นที่อำเภอทุ่งฝน และตั้งอยู่ทางทิศตะวันออกของจังหวัดอุดรธานี ห่างจากตัวจังหวัดอุดรธานี ประมาณ 68 กิโลเมตร มีเนื้อที่ทั้งหมดประมาณ 13 ตารางกิโลเมตร หรือประมาณ 8,125 ไร่ โดยมีหมู่บ้านที่อยู่ในอาณาเขตของเทศบาลตำบลทุ่งฝน จำนวน 8 หมู่บ้าน ประกอบด้วย

หมู่ที่ 1 บ้านทุ่งฝน หมู่ที่ 8 บ้านทุ่งฝน

หมู่ที่ 2 บ้านโนนสะอาด หมู่ที่ 9 บ้านโนนสะอาด

หมู่ที่ 3 บ้านธาตุน้อย หมู่ที่ 11 บ้านทุ่งฝน

หมู่ที่ 4 บ้านก่อสำราญ หมู่ที่ 12 บ้านทุ่งพัฒนา

**ทิศเหนือ** **ติดต่อกับบ้านท่าช่วง หมู่ที่ 6 เขตองค์การบริหารส่วนตำบลทุ่งฝน อำเภอทุ่งฝน**

**จังหวัดอุดรธานี**

ตั้งแต่หลักเขตที่ 1 ซึ่งตั้งในแนวเส้นตั้งฉากกับศูนย์กลางทางหลวงจังหวัดหมายเลข 2318 แยกจากทางหลวงหมายเลข 2096 (ทุ่งใหญ่-ทุ่งฝน) ระยะทาง 300 เมตร ตรงจุดที่ตั้งห่างจากศูนย์กลางที่ถนนไปบ้านโพธิ์ บรรจบกับทางหลวงหมายเลข 2318 แยกทางหลวงจังหวัดหมายเลข 23 ไปทางทิศตะวันตก ระยะทาง 1,400 เมตร

จากหลักเขตที่ 1 เป็นเส้นขนานกับศูนย์กลางทางหลวงจังหวัดหมายเลข 2318 แยกทางหลวงหมายเลข 2096 (ทุ่งใหญ่-ทุ่งฝน) ระยะทาง 300 เมตร ไปทางทิศตะวันออกเฉียงใต้ ผ่านถนนไปบ้านโพธิ์ ถึงหลักเขตที่ 2 ซึ่งตั้งอยู่ริมห้วยโค้น ฝั่งตะวันตก

จากหลักเขตที่ 2 เป็นเส้นเลียบห้วยโค้น ฝั่งตะวันตกและฝั่งเหนือติดกับถนนไปบ้านท่าช่วงทางทิศตะวันออก

**ทิศตะวันออก ติดต่อกับ เทศบาลตำบลบงใต้ ตำบลบงใต้ อำเภอสว่างแดนดิน จังหวัดสกลนคร**

ตั้งแต่หลักเขตที่ 3 ไปทางทิศตะวันออกเฉียงใต้ ผ่านห้วยโค้น ถึงหลักเขตที่ 4 ซึ่งตั้งอยู่บนแนวเส้นแบ่งเขตระหว่างอำเภอทุ่งฝน จังหวัดอุดรธานี กับอำเภอสว่างแดนดิน จังหวัดสกลนคร ในแนวเส้นตั้งฉากกับศูนย์กลางถนนไปบ้านเชียงตรงจุดที่อยู่ห่างจากจุดศูนย์กลางที่ถนนเข้าวัดทุ่งสว่าง บรรจบกับถนนไปบ้านเชียง ตามแนวถนนไปบ้านเชียงไปทางทิศตะวันออกเฉียงใต้ ระยะทาง 600 เมตร

จากหลักเขตที่ 4 เป็นเส้นเลียบแนวเส้นแบ่งเขตระหว่างอำเภอทุ่งฝน จังหวัดอุดรธานี กับอำเภอสว่างแดนดิน จังหวัดสกลนคร บรรจบกับแนวเส้นแบ่งเขตระหว่างอำเภอทุ่งฝนกับอำเภอหนองหาน จังหวัดอุดรธานี

**ทิศใต้** **ติดต่อกับ องค์การบริหารส่วนตำบลบ้านเชียง ตำบลบ้านเชียง อำเภอหนองหาน จังหวัดอุดรธานี**

จากหลักเขตที่ 5 เป็นเส้นเลียบแนวเส้นแบ่งเขตระหว่างอำเภอทุ่งฝนกับอำเภอหนองหาน จังหวัดอุดรธานี ถึงหลักเขตที่ 6 ซึ่งตั้งอยู่ริมถนนไปบ้านเชียงทางทิศตะวันออก

**ทิศตะวันตก** **ติดต่อกับ องค์การบริหารส่วนตำบลทุ่งใหญ่ ตำบลทุ่งใหญ่ อำเภอทุ่งฝน จังหวัดอุดรธานี**

จากหลักเขตที่ 6 เป็นเส้นตรงไปทางทิศตะวันออกเฉียงเหนือ ผ่านถนนไปบ้านเชียง ถึงหลักเขตที่ 7 ซึ่งตั้งอยู่ริมถนนไปบ้านโพนสูง ฟากใต้ ตรงจุดที่อยู่ห่างจากศูนย์กลางถนนไปที่ว่าการอำเภอทุ่งฝนบรรจบกับถนนไปบ้านโพนสูง ตามแนวถนนไปบ้านโพนสูงทางทิศตะวันออกเฉียงเหนือระยะทาง 300 เมตร

จากหลักเขตที่ 7 เป็นเส้นตรงไปทางทิศตะวันออกเฉียงเหนือ ผ่านถนนไปบ้านโพนสูงถึงหลักเขตที่ 8 ซึ่งตั้งอยู่ริมห้วยโค้นฝั่งตะวันออก ตรงจุดที่อยู่ในแนวเส้นขนานกับศูนย์กลางทางหลวงหมายเลข 2318 แยกทางหลวงหมายเลข 2096 (ทุ่งใหญ่-ทุ่งฝน) ระยะทาง 300 เมตร

จากหลักเขตที่ 8 เป็นเส้นขนานกับศูนย์กลางทางหลวงหมายเลข 2318 แยกทางหลวงหมายเลข 2096 (ทุ่งใหญ่ -ทุ่งฝน) ระยะทาง 300 เมตร ไปทางทิศตะวันออกเฉียงเหนือผ่านห้วยโค้น ถึง หลักเขตที่ 9 ซึ่งตั้งอยู่ในแนวเส้นตั้งฉากกับทางหลวงจังหวัดหมายเลข 2096 (ทุ่งใหญ่ -ทุ่งฝน) ตรงจุดที่อยู่ห่างจากศูนย์กลางบ้านโพธิ์ บรรจบกับทางหลวงหมายเลข 2096 (ทุ่งใหญ่-ทุ่งฝน) ตามแนวทางหลวงจังหวัดหมายเลข 2318 แยกทางหลวงหมายเลข 2096 (ทุ่งใหญ่-ทุ่งฝน) ไปทางทิศตะวันตก ระยะทาง 1,400 เมตร

จากหลักเขตที่ 9 เป็นเส้นตรงไปทางทิศเหนือ ผ่านทางหลวงจังหวัดหมายเลข 2318 แยก ทางหลวง 2096 (ทุ่งใหญ่-ทุ่งฝน) บรรจบกับหลักเขตที่ 1

**1.2 ลักษณะภูมิประเทศ / ภูมิอากาศ** เทศบาลตำบลทุ่งฝนมีลักษณะภูมิประเทศเป็นที่ราบสูงเล็กน้อย สภาพพื้นดินส่วนใหญ่เป็นดินปนทรายไม่อุ้มน้ำ ใช้ประกอบการกสิกรรมและเกษตรกรรมไม่ได้ผลดีเท่าที่ควร

ลักษณะภูมิประเทศเป็นแบบมรสุม มี 3 ฤดู คือ

ฤดูร้อน เริ่มตั้งแต่เดือน มีนาคม – พฤษภาคม , ฤดูฝน เริ่มตั้งแต่เดือน มิถุนายน - ตุลาคม , ฤดูหนาว เริ่มตั้งแต่เดือน พฤศจิกายน - กุมภาพันธ์

**2. ด้านโครงสร้างพื้นฐาน**

**2.1 การคมนาคม** โครงการระบบคมนาคมและขนส่ง ได้กำหนดให้ถนนต่างๆ มีเขตทางกว้างเพียงพอที่จะทำการวางท่อระบายน้ำได้ ดังนั้น ในการพัฒนาระบบถนนในชุมชน สิ่งที่ควรทำควบคู่กันไปก็คือ การจัดให้มีแนวท่อระบายน้ำตลอดสองฝั่งถนน ซึ่งในรายละเอียดของพื้นที่ เช่น ระดับความลาดเอียงของถนนทิศทางการไหลของน้ำ ขนาดของท่อระบายน้ำ ทางเทศบาลตำบลทุ่งฝนสามารถขอความร่วมมือจากสำนักงานโยธาธิการจังหวัดในการออกแบบ โดยใช้เขตทางของถนนสายต่างๆ ภายในเขตเทศบาลได้

**ข้อมูลถนนในเขตเทศบาล มีดังนี้**

- ถนนลาดยาง จำนวน 5 สาย กว้าง 5-8 เมตร : ยาวรวม 2,055 เมตร

- ถนน คสล. จำนวน 64 สาย กว้าง 5-8 เมตร : ยาวรวม 24,096 เมตร

- ถนนลูกรัง จำนวน 23 สาย กว้าง 3-5 เมตร : ยาวรวม 8,810 เมตร

**2.2 แหล่งน้ำ**

1. ลำน้ำ , ลำห้วย 4 สาย ได้แก่ ห้วยวังหมื่น , ห้วยโค้น , ห้วยลึก , ห้วยบ่อ

2. บึง , หนอง และอื่น ๆ ได้แก่ หนองแล้ง

3. แหล่งน้ำดิบ / น้ำใช้ประเภทอื่นๆ ได้แก่ บ่อน้ำบาดาลเอกชน จำนวน 484 บ่อ , ถังไฟเบอร์ จำนวน 110 ถัง , บ่อน้ำตื้นเอกชน จำนวน 94 บ่อ

**ที่มา** : งานสถาปัตยกรรมและผังเมือง กองช่าง เทศบาลตำบลทุ่งฝน

**2.3 การประปา** การประปาในเขตเทศบาลตำบลทุ่งฝน อยู่ในความรับผิดชอบของการประปาส่วนภูมิภาค หน่วยบริการทุ่งฝน สำนักงานประปาบ้านดุง เขต 7 โดยใช้แหล่งน้ำดิบที่ใช้ผลิตน้ำประปาและแหล่งน้ำดิบสำรองจากบ่อบาดาล ปริมาณน้ำที่ผลิตได้ จำนวน 300 ลบ.ม. / วัน ซึ่งการให้บริการแก่ประชาชนยังไม่ทั่วถึงและไม่เพียงพอ การประปาระดับอำเภอ / ตำบล / หมู่บ้าน มีดังนี้

- การประปาส่วนภูมิภาค จำนวน 1 แห่ง , - การประปาหมู่บ้าน จำนวน 5 แห่ง

**2.4 ไฟฟ้า** เทศบาลตำบลทุ่งฝน มีหน่วยบริการผู้ใช้ไฟฟ้า สังกัดการไฟฟ้าส่วนภูมิภาคจังหวัด 1 แห่ง ได้แก่ หน่วยบริการผู้ใช้ไฟฟ้าอำเภอทุ่งฝน ที่ผ่านมาเทศบาลทุ่งฝนได้ทำการขยายเขตระบบจำหน่ายไฟฟ้าและขยายเขตไฟฟ้าสาธารณะเป็นประจำทุกปี ทำให้ปัจจุบันนี้มีจำนวนครัวเรือนที่ใช้ไฟฟ้าจำนวน 1,983 ครัวเรือน และพื้นที่ที่ได้รับบริการไฟฟ้า คิดเป็นร้อยละ 100 และมีไฟฟ้าสาธารณะจำนวน 1,311 จุด ครอบคลุมถนน 32 สาย

**2.5 ด้านการสื่อสารและโทรคมนาคม**

ในเขตเทศบาลมีการให้บริการโทรคมนาคม ดังนี้

- ที่ทำการไปรษณีย์โทรเลข จำนวน 1 แห่ง

- จำนวนโทรศัพท์ส่วนบุคคลในพื้นที่ จำนวน 372 เลขหมาย

- จำนวนโทรศัพท์สาธารณะในเขตพื้นที่ จำนวน 16 เลขหมาย

- จำนวนชุมสายโทรศัพท์ในเขตพื้นที่และจำนวนเลขหมายที่สามารถให้บริการได้สูงสุดจำนวน 416 เลขหมาย

- ระบบเสียงตามสาย / หอกระจายข่าว ในพื้นที่ให้บริการได้ครอบคลุมร้อยละ 100 ของพื้นที่เขตบริการ

- หน่วยงานที่มีเครือข่ายวิทยุสื่อสารในพื้นที่ จำนวน 5 หน่วยงาน

- เสารับสัญญาณโทรศัพท์เลื่อนที่เอกชน จำนวน 4 เสา

**2.6 การจราจร** เทศบาลตำบลทุ่งฝน ได้สนับสนุนงบประมาณเพื่อใช้ในการจัดการจราจรให้แก่ สถานีตำรวจภูธรอำเภอทุ่งฝน เป็นประจำทุกปี เช่น ป้ายจราจร , การจัดอบรมเสริมสร้างความรู้เรื่องการจราจร และดำเนินการติดตั้งไฟส่องสว่างไว้ในจุดที่มีการจราจรพลุกพล่านหลายแห่ง

**2.7 การใช้ที่ดิน** เทศบาลตำบลทุ่งฝน มีพื้นที่การเกษตรทั้งสิ้น 5,150 ไร่ ครอบครัวเกษตรกร จำนวน 1,533 ครัวเรือน พื้นที่ประมาณร้อยละ 60 เป็นป่าสาธารณประโยชน์ มีสภาพเสื่อมโทรม เนื่องจากถูกราษฎรบุกรุกทำการเกษตร สภาพดินเป็นดินปนทราย ใช้พื้นที่ส่วนใหญ่ในการทำนาในฤดูฝน หลังจากเสร็จสิ้นจากการทำนา ที่ดินจะว่างและมีการใช้พื้นที่เพียงส่วนน้อยเฉพาะที่ที่มีแหล่งน้ำธรรมชาติในการปลูกฝักสวนครัวบริโภคในครัวเรือน

**3. ด้านเศรษฐกิจ**

**3.1 โครงสร้างทางเศรษฐกิจ/รายได้ประชากร** ประชาชนส่วนใหญ่ประกอบอาชีพด้านเกษตรกรรม โดยทำนาเป็นอาชีพหลัก มีเพียงบางส่วนประกอบอาชีพค้าขาย อุตสาหกรรมในครัวเรือน และทำงานที่ต่างประเทศ เช่น ประเทศไต้หวัน ประเทศอิสราเอล เป็นต้น แรงงานในท้องถิ่นส่วนใหญ่ หลังจากฤดูเก็บเกี่ยวจะเข้าไปขายแรงงานที่กรุงเทพมหานคร รายได้ประชากรโดยเฉลี่ยประมาณ 53,000 บาท ต่อคนต่อปี

**3.2 การเกษตรกรรม** ประชาชนในเขตเทศบาลตำบลทุ่งฝน ส่วนใหญ่ประกอบอาชีพ ทำนา เลี้ยงสัตว์ ค้าขายและ รับจ้าง ผลผลิตที่สำคัญ ได้แก่ ข้าว ในเขตเทศบาลมีพื้นที่การเกษตร ทั้งสิ้น 5,150 ไร่ และมีครอบครัวที่ทำการเกษตรจำนวน 1,533 ครอบครัว

**3.3 การพาณิชยกรรมและบริการ**

1. สถานประกอบการด้านพาณิชยกรรม แยกรายละเอียดได้ดังนี้

สถานบริการน้ำมันเชื้อเพลิงขนาดใหญ่ จำนวน 4 แห่ง บริการปั๊มหลอด จำนวน 13 แห่ง , ร้านค้าทั่วไป จำนวน 49 แห่ง , ตลาดสด จำนวน 1 แห่ง

2. สถานประกอบการเทศพาณิชย์

- ไม่มี -

3. สถานประกอบการด้านบริการ

ธนาคาร (ธ.ก.ส.) จำนวน1 แห่ง , สถานที่จำหน่ายอาหารตาม พ.ร.บ.สาธารณสุข จำนวน 39 แห่ง , ร้านซ่อมรถทั่วไป / ร้านอิเล็กทรอนิกส์ จำนวน 12 แห่ง , ร้านถ่ายเอกสาร จำนวน 4 แห่ง , ร้านเสริมสวย / ตัดแต่งผม จำนวน 15 แห่ง , ร้านตัดเย็บเสื้อผ้า จำนวน 3 แห่ง

**ที่มา :** งานจัดเก็บและพัฒนารายได้ กองคลัง เทศบาลตำบลทุ่งฝน

**3.4 การอุตสาหกรรม**

มีโรงงานอุตสาหกรรมที่ได้รับอนุญาตดำเนินการและประกอบการ คือ โรงงานทำอิฐบล็อกจำนวน 2 แห่ง

มีโรงสีข้าวขนาดเล็กภายในชุมชนเขตเทศบาล จำนวน 10 แห่ง และโรงงานทำขนมจีนจำนวน 1 แห่ง โดยทั้งโรงสีข้าวและโรงงานทำขนมจีน ล้วนเป็นอุตสาหกรรมในครัวเรือน

**3.5 การท่องเที่ยว**

เทศบาลตำบลทุ่งฝน มีแหล่งน้ำขนาดใหญ่ คือ สวนสาธารณะหนองแล้ง ที่สามารถจะพัฒนาให้เป็นแหล่งท่องเที่ยวภายในเขตเทศบาลได้ และมีพระพุทธรูปโบราณที่จะสามารถพัฒนาให้เป็นแหล่งท่องเที่ยวเชิงประวัติศาสตร์ได้

**3.6 การปศุสัตว์** ส่วนใหญ่ลักษณะการประกอบการปศุสัตว์ในท้องถิ่นจะเป็นการเลี้ยงแบบยังชีพ เช่น เป็ด , ไก่ , สุกร เป็นต้น ส่วนพวกสัตว์ใหญ่ เช่น วัว , กระบือ นั้น จะเลี้ยงไว้ใช้ในการประกอบอาชีพทางการเกษตร จึงทำให้การประกอบกิจการปศุสัตว์ในเขตเทศบาลนั้น เป็นการเลี้ยงแบบยังชีพมากกว่าการเลี้ยงเพื่อจำหน่าย

**4. ด้านสังคม**

**4.1 เขตการปกครองและจำนวนประชากร** เทศบาลตำบลทุ่งฝน มีพื้นที่รับผิดชอบประมาณ 13 ตารางกิโลเมตร หรือประมาณ 8,125 ไร่ ประกอบด้วย 8 หมู่บ้าน รายละเอียดดังนี้

**ข้อมูลประชากรในเขตเทศบาลตำบลทุ่งฝน**

|  |  |  |  |  |  |  |  |
| --- | --- | --- | --- | --- | --- | --- | --- |
| **ลำดับ** | **หมู่ที่/ชุมชน** | **จำนวนครัวเรือน** | **จำนวนประชากร** | | | | |
| **ชาย** | **หญิง** | | **รวม** | |
| 1  2  3  4  5  6  7  8 | ม.1/ทุ่งฝน  ม.2/โนนสะอาด  ม.3/ธาตุน้อย  ม.4/ก่อสำราญ  ม.8/ทุ่งฝน  ม.9/โนนสะอาด  ม.11/ทุ่งฝน  ม.12/ทุ่งพัฒนา | 342  241  191  129  348  291  375  172 | 526  482  401  285  563  570  441  265 | 632  479  376  289  677  598  465  282 | | 1,158  961  777  574  1,240  1,175  906  547 | |
| **รวม** | | **2,091** | **3,539** | | **3,798** | | **7,337** |

**ที่มา :** ฐานข้อมูลทะเบียนราษฎร์ เทศบาลตำบลทุ่งฝน

**การศึกษา**

**ข้อมูลสถานศึกษาในเขตเทศบาลตำบลทุ่งฝน**

1. ศูนย์อบรมเด็กก่อนเกณฑ์วัดโพธิ์ศรีทุ่ง สังกัดเทศบาลตำบลทุ่งฝน 2. ศูนย์อบรมเด็กก่อนเกณฑ์วัดสุขสะอาด สังกัดเทศบาลตำบลทุ่งฝน

3. โรงเรียนอนุบาลทุ่งฝน 4. โรงเรียนบ้านธาตุน้อยก่อสำราญ

5. โรงเรียนบ้านโนนสะอาด 6. โรงเรียนทุ่งฝนวิทยา

**4.2 ศาสนา** จำนวนประชากรทั้งหมดในเขตเทศบาลตำบลทุ่งฝน เป็นผู้นับถือศาสนาพุทธทั้งหมด หรือคิดเป็น ร้อยละ 100 ของประชากรทั้งหมด และมีวัดในเขตเทศบาล จำนวน 7 แห่ง ดังนี้

1. วัดสุขสะอาด หมู่ที่ 2 บ้านโนนสะอาด 2. วัดศรีสงคราม หมู่ที่ 3 บ้านธาตุน้อย

3. วัดสามัคคีธรรม หมู่ที่ 4 บ้านก่อสำราญ 4. วัดโพธิ์ศรีทุ่ง หมู่ที่ 8 บ้านทุ่งฝน

5. วัดสุสานไตรลักษณ์ หมู่ที่ 1 บ้านทุ่งฝน 6. วัดทิพย์วนาราม หมู่ที่ 12 บ้านทุ่งพัฒนา

7. วัดทุ่งสว่าง หมู่ที่ 1 บ้านทุ่งฝน

**4.3 ศิลปวัฒนธรรม** ประเพณีของท้องถิ่นที่สำคัญ มีรายละเอียดดังนี้

**1. ประเพณีพระเวสฟังเทศก์มหาชาติ** ประมาณเดือนมีนาคม ประชาชนท้องถิ่นจะนำอาหารคาว หวาน มาทำบุญที่วัด และจะมีการแสดงพระธรรมเทศนา เรื่อง “พระเวสสันดรชาดก” โดยให้จบสิ้นภายในวันเดียวกันและงานบุญนี้มักมีผู้นำของมาถวายพระ เรียกว่า “กัณฑ์หลอน”

**2. ประเพณีสงกรานต์** ประมาณเดือนเมษายน ถือได้ว่าเป็นวันขึ้นปีใหม่ของไทยในอดีต มีการรดน้ำดำหัวผู้สูงอายุ เพื่อเป็นสิริมงคลแก่ตัวเอง มีการละเล่นพื้นบ้าน เช่น ขาโถกเถก มอญซ่อนผ้า มวยทะเล หมากเก็บ เป็นต้น และจะนิมนต์พระพุทธรูปลงมาสรงน้ำ เพื่อความเป็นสิริมงคลแก่ตนเอง ครอบครัว และชุมชน

**3. ประเพณีบุญบั้งไฟ** ประมาณเดือนพฤษภาคม เป็นความเชื่อของประชาชนในอดีตเกี่ยวกับการบูชา “พระยาแถน” เพื่อให้ฝนตกต้องตามฤดูกาล มีกิจกรรมที่สำคัญ คือ การจัดขบวนแห่บั้งไฟ การแห่นางแมว และการจุดบั้งไฟ

**4. ประเพณีแห่เทียนเข้าพรรษา** ประมาณเดือนกรกฎาคม การทำบุญวันเข้าพรรษา ทำบุญตักบาตร ถวายภัตตาหารเช้าและเพลแก่พระสงฆ์มีการฟังพระธรรมเทศนา ประชาชนในท้องถิ่นแต่ละชุมชนมีการนำขี้ผึ้งมาหล่อเทียน เพื่อ

นำไปถวายแก่พระสงฆ์ตามวัดในเขตชุมชน พร้อมเครื่องอัฐบริขารสำหรับพระสงฆ์ที่จะใช้อยู่จำพรรษาในวัด ตลอดฤดูกาลเข้าพรรษา

**5. ประเพณีทำบุญข้าวสารท** ประมาณเดือนกันยายน เป็นการทำบุญอุทิศส่วนกุศลให้แก่ผู้ที่ล่วงลับไปแล้ว โดยจะทำเป็นกระทง

สามเหลี่ยมหรือสี่เหลี่ยม ภายในกระทงประกอบด้วย ข้าวแดง ข้าวดำ อาหารคาวหวาน แล้วนำไปวางไว้บริเวณวัด เพื่ออุทิศส่วนกุศลให้แก่ญาติพี่น้อง ที่ล่วงลับได้รับส่วนกุศลที่อุทิศไปให้ ถือเป็นประเพณีที่กระทำสืบเนื่องกันมา

**6. ประเพณีลอยกระทง** ประมาณเดือนพฤศจิกายน เป็นกิจกรรมที่ประชาชนในท้องถิ่นจัดขึ้น เพื่อเป็นการบูชาพระแม่คงคา ตามความเชื่อของชาวบ้าน ว่าเป็นการขอขมาต่อพระแม่คงคาที่เราได้กระทำสิ่งที่ล่วงเกินลงไป เช่น การทำให้แม่น้ำสกปรก หรือมีการกระทำที่ไม่เหมาะสม เป็นต้น ดังนั้น จึงเกิดเป็นประเพณีลอยกระทงขึ้น โดยชาวบ้านจะนำเอาวัสดุที่ย่อยสลายได้ เช่น ต้นกล้วย มาทำเป็นกระทง และมีดอกไม้ ธูปเทียน นำมาใส่ในกระทง เพื่อนำไปลอยในแม่น้ำภายในชุมชน ตอนกลางคืนมีมหรสพเพื่อความสนุกสนาน และสร้างความสามัคคีให้แก่ชุมชน

**7. ประเพณีทำบุญทอดกฐิน** ประมาณเดือนตุลาคม โดยประชาชนในชุมชน จะนำเอาเครื่องอัฐบริขารที่จำเป็นในการทอดถวายองค์กฐิน ซึ่งประกอบด้วย บาตร สังฆาฏิ จีวร สบง มีดโกนหรือมีดตัดเล็บ สายรัดประคต ผ้ากรองน้ำ และเข็ม ไปทอดยังวัดที่อยู่ในชุมชน เพื่อให้พระสงฆ์มีเครื่องอัฐบริขารไว้ใช้ในกิจของสงฆ์ และเกิดอานิสงส์แก่ศาสนิกชนที่นำไปทอดถวายด้วย

**4.4 กีฬา / นันทนาการ / พักผ่อน** ชุมชนในเขตเทศบาลทุ่งฝนมีสนามกีฬาและสถานที่พักผ่อนหย่อนใจ เพื่อสร้างเสริมสุขภาพ ดังนี้

1. สนามกีฬาอเนกประสงค์ จำนวน1แห่ง 2. สนามฟุตบอล จำนวน6แห่ง

3. สนามบาสเก็ตบอล จำนวน 3 แห่ง 4. สนามตะกร้อ จำนวน 11แห่ง

5. ห้องสมุดประชาชน จำนวน1 แห่ง 6. สวนสาธารณะ จำนวน3แห่ง

7. สนามเด็กเล่น จำนวน 5แห่ง

**ที่มา :** จากการสำรวจข้อมูลของ กองการศึกษา ศาสนา และวัฒนธรรม เทศบาลตำบลทุ่งฝน

**4.5 การสาธารณสุข** การให้บริการสาธารณสุขในเขตเทศบาลมีสถานที่ให้บริการ ดังนี้

1. โรงพยาบาลทุ่งฝน สังกัดสำนักงานสาธารณสุขจังหวัดอุดรธานี 1 แห่ง 2. ศูนย์บริการสาธารณสุข 7 แห่ง

3. คลินิกเอกชน ( สถานพยาบาล) 3 แห่ง 4. บุคลากรทางการแพทย์ ที่ปฏิบัติหน้าที่ในสถานพยาบาลทุกแห่ง ทุกสังกัดในเขตพื้นที่ ดังนี้

- แพทย์ จำนวน 4 คน - ทันตแพทย์ จำนวน 2 คน

- พยาบาล จำนวน 29 คน - เภสัชกร จำนวน 3 คน

- นักวิชาการสาธารณสุข จำนวน 3 คน - เจ้าพนักงานสาธารณสุขชุมชน จำนวน 1 คน

- เจ้าพนักงานเภสัชชุมชน จำนวน 2 คน - เจ้าพนักงานทันตภิบาล จำนวน 4 คน

- ผู้ช่วยทันตแพทย์ จำนวน - คน - เจ้าพนักงานการเงิน จำนวน 2 คน

**รวม** จำนวน 50 คน

5. ผู้เข้ารับการรักษาในสถานพยาบาลจำนวนคน : ปี 2556โรงพยาบาลทุ่งฝน มีผู้เข้ารับการรักษาพยาบาล แยกรายละเอียดดังนี้

-ผู้ป่วยใน จำนวน 1,445 คน ค่ารักษา 4,121,557 บาท - ผู้ป่วยนอก จำนวน 67,639 คน ค่ารักษา 11,257,795 บาท

6. สาเหตุการเจ็บป่วยที่เข้ารับการรักษาในโรงพยาบาล มีดังนี้

- อุบัติเหตุ จำนวน 13,973 ราย/ปี - สาเหตุอื่นๆ จำนวน 53,666 ราย/ปี

7. ประเภทการเจ็บป่วยที่เข้ารับการรักษาในโรงพยาบาล 5 อันดับแรก คือ

1.โรคความดันโลหิตสูง 2.โรคเบาหวาน 3.โรคกระเพาะอาหาร 4.โรคหวัด 5.โรคคออักเสบ

**ที่มา :** งานแผนงาน โรงพยาบาลทุ่งฝน

**4.6 การสังคมสงเคราะห์** เทศบาลตำบลทุ่งฝน มีการสังคมสงเคราะห์ผู้สูงอายุ ตั้งแต่อายุ 60 ปี ขึ้นไป ผู้พิการ

และทุพพลภาพ โดยได้รับเบี้ยยังชีพ ตามเกณฑ์ที่รัฐบาลกำหนด แบ่งเป็น

- ผู้สูงอายุ มีจำนวน 923 คน - ผู้พิการและทุพพลภาพ มีจำนวน 117 คน

- ผู้ติดเชื้อ HIVมีจำนวน 21 คน

นอกจากนี้ทางเทศบาลยังมีการดำเนินการและให้ความช่วยเหลือเพื่อแก้ไขปัญหาสังคมและความยากจนเชิงบูรณาการตามนโยบายรัฐบาล เทศบาลตำบลทุ่งฝนได้ดำเนินการสร้างบ้านท้องถิ่นไทยเทิดไท้องค์ราชัน เพื่อช่วยเหลือประชาชนที่ไร้ที่อยู่อาศัยในเขตเทศบาล ตั้งแต่ปี พ.ศ. 2548 จำนวน 13 หลัง

**ที่มา :** งานสังคมสงเคราะห์ กองสวัสดิการสังคม เทศบาลตำบลทุ่งฝน